kardosdrur/scandi-wiki huggingface dataset:
Red Bull Crashed Ice

Red Bull Crashed Ice er et internationalt mesterskab i vinter ekstremsporten ice cross downhill. Det blev grundlagt i 2001 af den østrigske virksomhed Red Bull GmbH.

Konkurrencerne foregår oftest i et bymiljø, på en isbane med stejle sving, og flere lodrette fald. Der er fire personer på banen af gangen. Løberne er typisk ishockeyspillere. 

Fra 2001 til 2009 blev mesterskabet afgjort ved ét arrangement. Fra 2010 var der to afdelinger, og man kaldte vinderen for "verdensmester".  I 2015 bestod det af otte afdelinger, hvor alle blev afholdt i USA og Canada. Det var det højeste antal hidtil.

Eksterne henvisninger 

 Red Bull Crashed Ices officielle hjemmeside

Crashed Ice
Etableret i 2001
Skøjtesport
Ekstremsport
Sporveismuseet Vognhall 5

Sporveismuseet Vognhall 5 er et transportmuseum ved Majorstuen i Oslo med udstilling af bevarede T-banetog, sporvogne, busser og trolleybusser fra byen. Museet har til huse i den tidligere Vognhall 5 (Remise 5), der rummer omkring 25 sporvogne, 10 busser og andre køretøjer foruden andre genstande fra byens trafikale historie. Museet har desuden forbindelse til sporvejsnettet ved Majorstuen, hvilket benyttes til kørsel med nogle af de bevarede sporvogne på udvalgte dage.

Museet drives af foreningen Lokaltrafikkhistorisk Forening (LTF), der har ca. 500 medlemmer. LTF blev grundlagt i 1966, seks år efter at byrådet havde besluttet at nedlægge byens sporveje og trolleybusser. Grundlæggelsen skulle desuden ses i lyset af nedlæggelsen af sporvejen i Bergen, hvor kun en enkelt sporvogn var blevet bevaret. Pr. 2020 omfatter foreningens samling 5 hestesporvogne, 44 elektriske sporvogne, 24 forstads- og T-banevogne, 13 arbejdsvogne, 1 hesteomnibus, 2 trolleybusser, 42 busser og 8 andre køretøjer.

Den ældste udstillede vogn er hestesporvognen er KSS 6, der blev anskaffet ved indførelse af sporvejsdrift i Oslo i 1875. Blandt de elektrisk sporvogne kan som eksempler nævnes KES 32 fra 1899 med åbne endeperroner, de karakteristiske Gullfisk som OS 163 fra 1937 og Høka-vognene SM-53 som OS 234 fra 1957. Forstadsbanerne repræsenteres blandt andet af trævogne fra Holmenkollbanen som HKB 42 fra 1917 og en af de første T-banevogne fra T1000-serien i form af OS 1089 fra 1967. Den ældste bus er EB 2 fra 1924, der havde titelrollen i spillefilmen Bussen fra 1961. En anden raritet er OS 810 fra 1951, der er Oslos eneste bevarede trolleybus.

Selve bygningen Vognhall 5 var oprindeligt en del af en større remise, der blev opført i 1913-1914 efter tegninger af Paul Armin Due for Kristiania Elektriske Sporvei. Selskabet indgik i Oslo Sporveier i 1924, der fortsatte med at anvende den som driftsremise, især til linjer i området omkring den nærliggende Majorstuen Station. I 1964-1966 blev den afviklet som driftsremise men blev benyttet til opbevaring af vogne, der skulle ophugges, indtil 1967. Derefter mistede Vohnhall 5 sin sporforbindelse for efterfølgende at blive udlejet til forskellige formål i 1970'erne. I 1983 flyttede Lokaltrafikkhistorisk forening ind, og i 1985 åbnede museet. Sporforbindelsen blev genetableret i 1994. Bygningen blev renoveret i 1995-1996, hvor udstillingen også blev bygget op på ny.

Det materiel der ikke indgår i udstillingen på museet er primært opbevaret i Alnabru, Follum og Vinterbro. Sidstnævnte sted har man siden 1970'erne arbejdet på at opbygge en 300 meter lang museumssporvej, hvor der desuden er opstillet flere bygninger af trafikhistorisk interesse.

Noter

Eksterne henvisninger 

 Officiel hjemmeside

Sporvejsmuseer
Museer i Oslo
Andreas Andreæ

Andreas Andreæ var dansk guvernør i Trankebar i en kort periode i 1701.

Danskere i 1700-tallet
Dansk Ostindiens guvernører
Fellesstrekningen i øst

Fellesstrekningen i øst er en del af T-banen i Oslo, der ligger i den administrative bydel Gamle Oslo. Banen forbinder Fellestunnelen i vest med Lambertseterbanen, Østensjøbanen og Furusetbanen i øst. Den åbnede i 1966 og har tre stationer: Ensjø, Helsfyr og Brynseng.

Grunden til at banen ikke regnes som en del af de andre baner er historisk. Lambertseterbanen og Østensjøbanen blev oprettet som sporvejslinjer længe før denne bane men blev omstillet til T-bane i 1966-1967. I den forbindelse etableredes Fellesstrekningen for at knytte de to baner og den senere Furusetbanen sammen og forbinde dem med Fellestunnelen under Sentrum. Man kan derfor ikke knytte den specifikt til en af banerne eller sige, at den ene bane er en afgrening fra den anden.

Driften på Fellesstrekningen er høj med fire af T-banens fem linjer, linje 1, 2, 3 og 4, idet linje 1 dog vender på Helsfyr om aftenen og søndag. I dagtimerne mandag-fredag kører linje 1 og 4 fire gange i timen og linje 2 og 3 otte, så der er 24 afgange i timen. Det er langt højere end det almindelige på T-banen, med undtagelse af Fellestunnelen hvor linje 5 også kører.

Om fremtiden har Ruter skrevet i sin K2012-rapport: "Ruter har undersøgt en række alternativer for at løse de lidt mere langsigtede kapacitetsbehov med en ny metrotunnel, med markedsgrundlag, kapacitet, knudepunkter og grundforhold/omkostninger som de mest centrale elementer i undersøgelsen. Den optimale løsning synes at være en ny tunnel Majorstuen - Bislett - Stortinget - Grünerløkka - Tøyen - Ensjø - Helsfyr - Bryn. (...) Den samlede samfundsnytte vil være ca. 30 mia. kr. Den største andel udgør kundernes tidsbesparelse, ved at vi kan øge frekvensen på grenbanerne."

Noter 

T-banen i Oslo
Etableret i 1966
Kastorf

Kastorf er en kommune i det nordlige Tyskland, beliggende i Amt Berkenthin under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kastorf ligger ved B208 ca. 15 km sydvest for Lübeck og 10 km vest for Ratzeburger See.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Kosan Prisen

Kosan Prisen er stiftet 1983 – på initiativ af Knud Tholstrup – af Kosan a/s, som en opmuntring til frimodig brug af ytringsfriheden. Sidste uddeling 1988.
Midlerne til Kosan Prisen blev stillet til rådighed af Kosan Gruppen, hvis ledelse godkendte de udpegede prismodtagere. 

 Prismodtagerne fik:
 overrakt en vægtig sølvmedalje med inskriptionen: "TALE ER SØLV – TAVSHED ER UNDERKASTELSE"
 en check på 50.000 kr.
 frokost på Børsen

Knud Tholstrup motiverede, i en kort tale, årets valg af prismodtagere; der var en kort tale af indbudt æresgæst, Svend Tholstrup talte ved prisoverrækkelsen, hvorefter prismodtagerne forventedes at sige et par ord. 
 
Sølvmedaljen bærer prisens utvetydige motto: Tale er sølv – Tavshed er underkastelse.
Medaljen er udarbejdet af den tidligere chefmedaljør ved Den kgl. Mønt, billedhuggeren Harald Salomon efter design af Carsten Frölich. Medaljen findes på 'Den Kgl. Mønt og Medaljesamling' på Nationalmuseet, samt naturligvis hos prisvinderne.

Modtagere af Kosan Prisen 
1983 
 Dagmar Andreasen, fabrikant
 Chr. Gandil, direktør, cand.polit.
 Svend Aage Hansen, professor, dr.polit.
 Steffen Møller, cheføkonom
 Kelvin Lindemann, forfatter

1984 
 Mette Kryger, journalist
 O. Friis-Jensen, direktør
 Poul A. Jørgensen, lærer
 Jens Kirk, gårdejer

1985 
 Hannah Kain, cand.scient.pol.
 Knud Meister, redaktør
 Bent Jensen, professor

1986 
 Pia Kjærsgaard, MF
 Hans Rasmussen, fhv. forbundsformand
 Frank Dahlgaard, cand.polit. 

1987 
 Bjørn Svensson, redaktør, cand.polit.

1988
 Niels Arnth-Jensen. direktør, fhv. formand for Industrirådet
 Jens Toldstrup, fabrikant, tidl. nedkastningschef
 Steen Steensen, lektor, forfatter

Hædersbevisninger fra Danmark
Etableret i 1983
Ophørt i 1988
Svend Henningsen

Svend Henningsen (født 28. september 1881 i København, død 7. juli 1941 sammesteds) var en dansk skibbygningsingeniør og underdirektør i Nakskov Skibsværft. 

Henningsen var ældste søn af maler Frants Henningsen og Thora f. Vermeheren. Han viste tidligt gode tegneevner og som medlem af en talrig og berømt kunstnerfamilie, syntes en kunstnersik karriere derfor oplagt. Hans foretrukne og eneste motiv var imidlertid skibe og deres tekniske udformning, og således pejlede Henningsen sig i stedet ind på en karriere som skibbygningsingeniør allerede som barn. I 1900 rejste han til Skotland, hvor han uddannede sig på den tekniske højskole i Leith nord for Edinburgh samtidig med, at han fik sin praktiske uddannelse på et større nærliggende værft. Dernæst var han fra 1903-1905 ansat på en skibstegnestue i Flensborg for derefter at gennemgå et skibbygningskursus på universitetet  i Glasgow. Sideløbende med sin uddannelse var han i sommermånederne ansat hos Burmeister & Wains skibsværft på Refshaleøen, hvor han både arbejdede i tegnestuen og på driftskontoret. Ved endt uddannelse i 1908 blev han tilknyttet Ø.K.'s skibsinspektion som maskiningeniør under dieselmotorernes første tid, og herfra kom han videre til det nyligt oprettede Nakskov Skibsværft, hvor han hurtigt avancerede til overingeniør og i 1937 til underdirektør. Henningsen ledede her konstruktionen af skibene og deres bygning og udrustning i en afgørende periode, hvor adskillige store motorskibe blev bygget.    

Henningsen giftede sig i 1909 med Vanda Christiane f. Herforth, datter af grosserer Joseph Herforth. Parret fik en søn, grosserer Niels Henningsen, samt to døtre som henholdsvis giftede sig med øjenlæge Peter Kindt og grosserer Ernst baron Wedell-Wedellsborg.

Kilder 
 Politiken, 10. juni 1941
 Berlingske Tidende, 10. juni 1941

Danskere i 1900-tallet
Personer fra København
Ingeniører fra Danmark
Bella og Hanna. M.L. Nathansons ældste døtre

Mendel Levin Nathansons ældste døtre, Bella og Hanna er et oliemaleri fra 1820 af den danske maler C.W. Eckersberg. Det er malet på lærred og måler 125 x 85,5 cm. Det tilhører Statens Museum for Kunst og er udstillet i museets afdeling for guldaldermalerier i København.

Motiv 

Eckersberg har malet Bella og Hanna i et højloftet rum med mahognimøbler: en stol, en sofa og et bord med et fuglebur. Farverne på deres kjoler står godt til farverne i rummet. Hanna sidder i profil i en grøn kjole med blikket mod buret med er en grøn papegøje. Hendes højre hånd er løftet og på vej mod fugleburet. Søsteren Bella er malet en face, stående med den ene hånd liggende løst på søsterens stol. Den anden holder et strikketøj. Hun ser alvorligt direkte på beskueren.
Gulvet er dækket af et rødligt og mønstret orientalsk knyttet gulvtæppe.

Bella var den ældste: hun blev født i 1801 og var 19 år, Hanna er født i 1803 og var 17.
år.

Analyse 
Kasper Monrad tolker maleriet symbolsk og emblematisk på grund af papegøjen. Den blev ofte opfattet som et symbol på god opdragelse, fordi den er dygtig til at efterligne stemmer, og det kunne passe på to unge kvinder fra borgerskabet. Fuglen, som sidder i buret, kan samtidig være et symbol på den livssituation, de to unge jomfruer er i: de er ugifte og lever en beskyttet tilværelse, mens de venter på - og måske længtes efter - at komme ud i livet.

Fra omkring år 1800 var gulvtæpper begyndt at forekomme i borgerlige hjem i Danmark.
Oliemaleriet er et af de tidlige eksempler på en afbildning af et gulvtæppe i et dansk hjem.

Der er et vist motivsammenfald med Martinus Rørbyes senere maleri Kirurgen Chr. Fenger med hustru og datter fra 1829.
Her er en familie også placeret stående og siddende i en gulvtæppebelagt stue med papegøje og fuglebur på et bord.

Historie 

Maleriet var et bestillingsværk fra handelsmanden Mendel Levin Nathanson, som var en af dem, som støttede Eckersberg økonomisk. Nathanson havde bestilt to store familieportrætter, hvoraf dette var det ene. Bestillingen medførte, at Eckersberg fik økonomi til at gifte sig.

Maleriet blev videregivet til Nathansons tyske søster Hélène Rée i Paris.
I 1914 blev det beslaglagt af den franske stat.
Maleriet kom til Statens Museum for Kunst i 1920 efter forhandling. Hélène Rée havde testamenteret maleriet til SMK og hun døde i 1917.

Noter 

Malerier af C.W. Eckersberg
Malerier fra 1820
Malerier fra Statens Museum for Kunst
Henrik Studsgaard

Henrik Studsgaard (født 11. juli 1963 i Terndrup) er en dansk embedsmand. Han var departementschef i Miljøministeriet, men blev fritaget for tjeneste d. 24. august 2022 for hans rolle i minksagen.

Han er uddannet cand.jur. fra Københavns Universitet 1995 og har tillige uddannelser som skov- og landskabsingeniør samt HD i finansiering.

Henrik Studsgaard er departementschef i Miljøministeriet, og har tidligere været direktør i Geodatastyrelsen. direktør for Center for Koncernforvaltning og afdelingschef i Miljøministeriets departement. Før han kom til Miljøministeriet var han direktør i Dansk Skovforening, afdelingschef i Folketingets Administration og forstander på Skovskolen i Nødebo.

30. juni 2022 fremlage Granskningskommissionen om sagen om aflivning af mink sin beretning. I beretningen fandt kommissionen, at Miljø- og Fødevareministeriet, som Henrik Studsgaard havde været departementschef for under forløbet, havde handlet "særdeles kritisabelt," og fandt, at 10 embedsmænd kunne drages til strafferetligt ansvar i form af for uagtsomhed og forseelser, herunder Henrik Studsgaard samt Statsministeriets departementschef Barbara Bertelsen og rigspolitichef Thorkild Fogde. Studsgaard blev d. 24. august 2022 fritaget for tjeneste som indledning på disciplinær forfølgning. Den 30. november 2022 at undersøgelsen af Studsgaard ville bliver stoppet, da han havde fået et nyt job uden for staten.

Kilder

Referencer 

Departementschefer i Miljø- og Fødevareministeriet
Departementschefer i Miljøministeriet
Direktører for danske styrelser
Jurister fra Danmark
Danskere i 1900-tallet
Danskere i 2000-tallet
Personer fra Terndrup
Skov- og landskabsingeniører fra Danmark
HD'ere fra Danmark
Personer i Kraks Blå Bog
Enli naturreservat

Enli naturresevat er et egeløvskovsreservat på 13,5 ha, beliggende på en ås, der har sin akse fra vestnordvest til østsydøst, og som ligger nord for Rykkinn i Bærum.

Undergrunden består af rombeporfyr, og bjergskråningen er stejl og sydvendt. Nederst er den bevokset med elme-lindeskov, domineret af Småbladet Lind, og øverst med mosaikker af stenskred, klippevægge, ren fyrreskov og frodig blandingsskov.. Foruden store naturværdier indeholder området gamle kulturhistoriske minder som opmurede hesteveje og gamle grubegange.

Området er let tilgængeligt og blev fredet i 1982.

Noter

Eksterne links 
 Bærum kommunes kortlægning af naturbeskyttelsen 

Vikens geografi
Naturreservater i Norge
Bærum
Barbara Bertelsen

Barbara Beatrice Bertelsen (født 24. september 1973) er en dansk embedsmand og departementschef i Statsministeriet.

Hun er uddannet cand.jur. fra Aarhus Universitet i 1998. Hun har tidligere været departementschef i Justitsministeriet (2015-2020), vicedirektør i Moderniseringsstyrelsen, kontorchef i Justitsministeriet, samt fuldmægtig i såvel Statsministeriet som i Justitsministeriet.

Minksagen

Bertelsen var en central figur i minksagen. I forbindelse med afhøringen af en række embedsmænd i forbindelse med minksagen blev der fremlagt en række SMS'er, hvor Barbara Bertelsen understreger, at sagen kan "være livsfarlig" for regeringen og opfordrer til, at Fødevareministeriet og Sundhedsministeriet påtager sig ansvaret.

Minkkommissionen konkluderede sammenfattende i dens beretning udgivet den 30. juni 2022, "Kommissionen finder samlet set, at Barbara Bertelsen har begået tjenesteforseelser af en sådan grovhed, at der er grundlag for, at det offentlige søger at drage hende til ansvar i anledning af hendes medvirken til brud på sandhedspligten og legalitetsprincippet i forbindelse med pressemødet den 4. november 2020 og den efterfølgende opretholdelse heraf." Hun modtog d. 24. august 2022 en advarsel for rollen.

Privatliv
Bertelsen er meget tilbageholdende i forhold til interviews og holder især sit privatliv for sig selv. Det nævnes dog, at hun er en af deltagerne i en privat bogklub med Dagbladet Informations chefredaktør, Rune Lykkeberg, Politikens litteraturredaktør Jes Stein Pedersen og avisens tidligere chefredaktør Bo Lidegaard.

Henvisninger 

Departementschefer i Justitsministeriet
Jurister fra Danmark
Danskere i 1900-tallet
Danskere i 2000-tallet
Personer i Kraks Blå Bog
Alumni fra Aarhus Universitet
Anglo-Persian Oil Company

Anglo-Persian Oil Company (APOC) blev grundlagt i 1909 efter at man året forinden havde fundet et stort oliefelt i Masjed-Suleyman i Iran. Projektet blev ledet og finansieret af William Knox D'Arcy, som i 1901 havde fået tilladelse af shahen (Mozaffar ad-Din Shah Qajar) til at søge efter olie i Iran. Han blev direktør for selskabet. APOC var det første selskab, som udnyttede oliereserverne i Mellemøsten. APOC skiftede navn til Anglo-Iranian Oil Company (AIOC) i 1935 og blev i 1954 til British Petroleum Company, som siden 2000 kaldes BP.

Irans premierminister Mohammad Mosaddeq nationaliserede Anglo-Iranian Oil Company i 1951 og briterne forlod landet. Mossadeq blev afsat i 1953 ved et statskup, som blev iscenesat af CIA under kodenavnet Operation Ajax og den vestligt orienterede shah Mohammad Reza Pahlavi blev genindsat.

Referencer 

Iran
BP
Etableret i 1908
Ophørt i 1954
Rykkinn

Rykkinn er et boligområde i Bærum kommune udenfor Oslo med ca. 9.000 indbyggere.

Til trods for at Rykkinn var et usædvanligt gennemtænkt boligprojekt, opstod der markante ungdomsproblemer i en periode fra midten af 1970'erne til ind i 1980'erne. Da Rykkinn var nybygget gjorde de lave lejlighedspriser og den kommunale fordelingspolitik, at en stor del af indflytterne var unge småbørnsfamilier. Derfor blev antallet af unge i teenagealderen højt hen mod midten af 1980'erne, og i enkelte ungdomsgrupper opstod der rusmiddelproblemer.

I dag er befolkningssammensætningen meget mere afbalanceret aldersmæssigt, og Rykkinn fremstår nu som et mere harmonisk og modent boligområde. Dette reflekteres i høje boligpriser.

Note

Se også 
 Bærum
 Enli naturreservat

Akershus
Kofi Dakinah

Yari Kofi Kuranchi Dakinah (født 1. februar 1980) er en dansk tidligere fodboldspiller, der spillede for forsvar.

Karriere 
Han er født i København. Dakinah har spillet i Danmark og England for F.C. København, Herfølge BK, Walsall, Kidderminster Harriers, FC Nordsjælland og IF Skjold Birkerød.

Han skrev under med Walsall på en fri transfer i juli 2004, før han blev frigivet fra sin kontrakt i november 2004. Dakinah fik to førsteholdsoptrædender for Walsall - en i the Football League og en i the League Cup. Dakinah spillede for Kidderminster Harriers' reserver efter hans stop i Walsall.

Han spillede ti kampe for Danmarks U/19-fodboldlandshold.

Personligt liv 
Dakinah har desuden rødder i Sydafrika.

Referencer

Eksterne henvisninger 
 

Fodboldspillere fra Danmark
Fodboldspillere fra FC København
Fodboldspillere fra Herfølge Boldklub
Fodboldspillere fra Walsall F.C.
Fodboldspillere fra Kidderminster Harriers F.C.
Lønsumsafgift

Lønsumsafgift er en form for skat, som betales af virksomheder og organisationer, der sælger ydelser, som er friholdt for moms.

Afgiftspligtighed

Lønsumsafgift betales af en bred vifte af virksomheder og organisationer indenfor bl.a. sundhed, persontransport og finans. 

Sundhed: læger, tandlæger, tandteknikere, fysioterapeuter, optikere, kiropraktorer og alternative behandlere.

 Persontransport: taxavognmænd.

Finans: banker, sparekasser, kredit- og finansieringsvirksomheder, pensionskasser, investeringsforeninger, kreditforeninger, vekselerere, forsikringsvirksomheder og forsikringsmæglere.

Bedemænd og begravelsesforretninger.

Organisationer, fonde og foreninger: fagforeninger, arbejdsgiverforeninger, ejerlejlighedsforeninger og grundejerforeninger.

Desuden virksomheder, der sælger undervisning, kulturelle ydelser, udgiver aviser eller leverer ydelser til sport, og endelig lotterier og pengespil f.eks. Danske Spil.

Beregning

Der findes i alt fire metoder til at beregne lønsumsafgiften. Det er virksomhedens aktivitet og organisationsform, der afgør, hvilken metode, der skal benyttes.

Lønsumsafgiften beregnes som afgiftsgrundlaget (lønsummen) ganget med afgiftssatsen. Afgiftsgrundlaget er den løn, som udbetales til ansatte inkl. tillæg, pensionsbidrag, honorar, vederlag, bonus og aktieaflønning. Løntilskud og lønrefusion modregnes i afgiftsgrundlaget.

For metode 4 indregnes også skattemæssigt over-/underskud. 

For metode 3 er grundlaget i stedet omsætningen fra salg af aviser.

Metode 1: Organisationer, fonde, foreninger og loger, spilleaktiviteter og offentlige virksomheder uden overskud. Her er afgiftssatsen for årene 2014-2016 på 6,37 pct.

Metode 2: Den finansielle sektor. Her er afgiftssatsen for årene 2014-2016 på henholdsvis 11,4 pct. (2014), 12,2 pct. (2015) og 13,6 pct. (2016)

Metode 3: Virksomheder der udgiver eller importerer aviser. Her er afgiftssatsen for årene 2014-2016 på 3,54 pct,

Metode 4: Øvrige. Her er afgiftssatsen for årene 2014-2016 på 4,12 pct.

Afgiften kan trækkes fra skattegrundlaget som en driftsomkostning.

Lønsumsafgiftens historiske udvikling

Lønsumsafgiften blev indført i Danmark ved lov d. 1. juli 1990 og berørte i første omgang alene den finansielle sektor. Det skete som led i omlægning af dele af erhvervsbeskatningen. Lønsumsafgiftssatsen for den finansielle sektor var i 1990 på 2 pct., og afgiftsgrundlaget var virksomhedens samlede lønsum med tillæg af 90%. Udover lønsumsafgiftsloven var den finansielle sektor også omfattet af arbejdsmarkedsbidragsloven. Arbejdsmarkedsbidraget (ambi) udgjorde på daværende tidspunkt 2,5 pct. af den samlede lønsum med tillæg af 90 pct.

1. januar 1992 blev lønsumsafgiften udvidet til også at omfatte andre typer af virksomheder og organisationer, som tidligere havde betalt arbejdsmarkedsbidrag (ambi). EF-domstolen kendte i 1992 den danske opkrævning af arbejdsmarkedsbidrag for ulovlig.

Eksempel på afgiftssatsens historiske udvikling

For den finansielle sektor har lønsumsafgiftssatsen ændret sig næsten årligt og med varierende beregningsform:

Eksterne henvisninger 
SKATs side om lønsumsafgift

Referencer 

Skatter
Henrik Eigenbrod

Poul Henrik Eigenbrod (født 19. maj 1956), kendt som Henrik Eigenbrod, er en dansk fodboldspiller og træner. Han spillede som forsvar i sin aktive karriere. Han spillede for Kjøbenhavns Boldklub, Odense Boldklub samt hollandske AZ Alkmaar. Han spillede ni kampe og scorede to mål for Danmarks fodboldlandshold fra 1981 til 1984. Desuden spillede han tre kampe for Danmarks U/21-fodboldlandshold. Han var træner for Jægersborg Boldklub fra 1990 til 1993.

Referencer

Eksterne henvisninger 
 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra AZ Alkmaar
Fodboldspillere fra Odense Boldklub
Fodboldtrænere fra Danmark
Silverstone-banen

Silverstone-banen (engelsk: Silverstone Circuit) er et motorsportsanlæg ved landsbyen Silverstone i Northamptonshire, England. 

Banen blev indviet i september 1947, og var året efter vært for et Formel 1-løb. Siden har Silverstone med få undtagelser, hvert år lagt asfalt til Storbritanniens Grand Prix.

Eksterne henvisninger 

 Silverstone Circuits officielle hjemmeside 

Formel 1-baner
Motorsport i Storbritannien
Northamptonshire
Etableret i 1947
Motorsportsanlæg i England
Lærkespurv

Lærkespurv () er en fugleart, der lever i Nordamerika til Mexiko.

Kilder 
 Avibase - the world bird database

Eksterne henvisninge 

Nordamerikas fugle
Værlinger
Somaliværling

Somaliværling () er en fugleart, der lever i Afrikas Horn, Sydsudan, Uganda, Kenya og Tanzania.

Kilder 
 Avibase - the world bird database

Emberiza poliopleura 

Fugle fra Afrikas Horn
Værlinger
Zip (filformat)

ZIP er et komprimerings- og arkiveringsfilformat. En ZIP-fil indeholder en eller flere filer som bliver samlet i en fil for at spare diskplads eller for at lagre filene som de er, noget man ønsker når man for eksempel tager sikkerhedskopi eller til et rent arkiveringsformål.

Algoritmen som Zip anvender hedder Deflate. Den bruger både LZ77-algoritmen og Huffman-koding.

Formatet blev udviklet af Phil Katz og hed oprindeligt PKZIP. I dag findes der mange programmer, der bruger zipformatet, blandt andet ZipGenius, WinZip, PeaZip og 7-Zip. Microsoft har integreret formatet i sine operativsystemer.

Arkivformater